Diari Oficial de la Generalitat Valenciana


Sumari del DOGV 4205, del 07-03-2002 (2002/1943)

ORDRE de 21 de febrer de 2002, de la Conselleria d'Economia, Hisenda i Ocupació, per la qual s'aprova la delimitació parcial de la via pecuària Canyada del Mar, en el tram que discorre íntegrament pel terme municipal de Torreblanca (Castelló).
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4205

Data del DOGV
:   07-03-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/1943


Data del document
:   21-02-2002

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * Torreblanca
    * ramat
    * via rural
    * legislació

ORDRE de 21 de febrer de 2002, de la Conselleria d'Economia, Hisenda i Ocupació, per la qual s'aprova la delimitació parcial de la via pecuària Canyada del Mar, en el tram que discorre íntegrament pel terme municipal de Torreblanca (Castelló). [2002/1943]
  
Vist l'expedient de delimitació parcial de la via pecuària Canyada del Mar en el tram que discorre íntegrament pel terme municipal de Torreblanca (Castelló), tramitat per la Conselleria de Medi Ambient amb el fi de consolidar el seu caràcter de domini públic.
  
Atés que la delimitació s'ajusta a la classificació de la via pecuària aprovada per Ordre Ministerial d'1 de juliol de 1974, publicada en el Boletín Oficial del Estado de 3 de setembre de 1974 i en el Boletín Oficial de la Provincia de la Castellón de data 21 de setembre del mateix any. En la classificació mencionada es recull la via pecuària amb una amplària legal de 75,22 m, amplària necessària de 20,89 i queda una amplària sobrant de 54,33 m.
  
Atés que dins del període d'informació pública a què fou sotmés l'expedient foren presentades al·legacions per:
  
1. Sr. Antonio Selva Guillén en nom propi i en representació del senyor José Selva Guillén, el senyor, José Persiva Gómez, les senyores Elvira Juan Alborch, Consuelo Vilaplana Betoret, Adelaida Manuel Villalonga i el senyor Joaquín Pifarre Bonet.
  
2. Sr. Francisco Nebot Vicente.
  
3. Senyor Jesús Sánchez Sánchez i senyora Mercedes Muñoz Caballero.
  
4. Sr. Fernando Selva Guillén.
  
5. Sr. Vicente Cardona Moltó en nom propi i en el de Mauricio Bergonzoni.
  
6. Sr. Vicente Fontoba Combarte.
  
7. Sra. Ana María Parra Rodríguez.
  
8. Direcció General de Costes,
  
Atés que la Direcció General de Conservació del Medi Natural de la Conselleria de Medi Ambient proposa l'aprovació de la delimitació d'acord amb els termes que figuren en l'expedient.
  
Vistos els informes dels serveis jurídics de les conselleries de Medi Ambient i d'Economia, Hisenda i Ocupació.
  
Vist que s'han complit en l'expedient els tràmits assenyalats per l'article 8 de la Llei 3/95, de 23 de març, de Vies Pecuàries, així com pel Reial Decret 2.876/78, pel qual s'aprova el Reglament de la derogada Llei 22/74, de Vies Pecuàries, aplicable transitòriament per no contradir els principis bàsics de la Llei 3/1995.
  
Vist que en virtut del que disposa l'article 16.4 de la Llei 3/1986, de 24 d'octubre, de Patrimoni de la Generalitat Valenciana, correspon a aquesta conselleria l'aprovació de la delimitació d'immobles propietat de la Generalitat Valenciana.
  
ORDENE
  
Primer
  
Aprovar la delimitació de la via pecuària Canyada del Mar en el tram que discorre íntegrament pel terme municipal de Torreblanca (Castelló), d'acord amb la proposició de delimitació i els plànols que consten en l'expedient i les característiques de la quals són les següents:
  
Amplària classificada: legal, 75,22 metres; necessària, 20,89 metres.
  
Longitud total del tram delimitat: 5.500 m.
  
Superfície total delimitada: 410.701 m.
  
El tram objecte de delimitació procedeix del terme veí de Cabanes, penetra en el de Torreblanca per l'?Escarnat?, i marxa paral·lela i junt al mar Mediterrani. Passa per la gola del pantà (Pantà del Prat), passa per entre Torre Nostra i el mar, passa pel Campàs; ix del terme municipal pel punt situat entre les fictes M-19 o M-20, i continua pel terme d'Alcalà de Xivert.
  
Segon
  
Desestimar les al·legacions presentades pels motius que s'indiquen a continuació:
  
\* La presentada pel senyor Antonio Selva Guillén, en nom propi i en representació del senyor José Selva Guillen i el senyor José Persiva Gómez, les senyores Elvira Juan Alborch, Consuelo Vilaplana Betoret, Adelaida Manuel Villalonga, i el senyor Joaquín Pifarre Bonet, el qual al·lega que la via pecuària és una simple senda que discorre en tot el seu trajecte objecte de la delimitació per la zona pública estatal, és a dir la zona marítima terrestre i en cap moment per propietats particulars com ho demostra la falta de delimitació història i l'absència de signes externes que justifiquen que la via pecuària discorre per propietat dels al·legants.
  
Igualment al·lega que s'hauria d'haver provat l'existència de la via pecuària.
  
Ambdues al·legacions han de desestimar-se per haver-se tramitat l'expedient ajustant-se al Projecte de Classificació de la mencionada via pecuària aprovat per Ordre Ministerial d'1 de juliol de 1974, en el qual es justificà el traçat històric de la via objecte de la delimitació.
  
\* La presentada pel senyor Francisco Nebot Vicente, el qual sol·licita i al·lega el mateix que el senyor Antonio Selva Guillén sense aportar cap documentació respecte a la titularitat de les seues propietats, que ha de desestimar-se, en conseqüència, pels mateixos motius exposats en el punt anterior.
  
\* Les presentades pel senyor Jesús Sánchez Sánchez i la senyora Mercedes Muñoz Caballero, el senyor Fernando Selva Guillén, el senyor Vicente Cardona Moltó en nom propi i en el de Mauricio Bergonzoni, el senyor Vicente Fontoba Combarte i la senyora Ana María Parra Rodríguez i altres.
  
Aquests senyors, propietaris segons indiquen de parcel·les confrontants, al·leguen drets de propietat sobre terrenys ocupats en la via pecuària objecte de delimitació, manifesten que les seues propietats respecten l'amplària necessària de 29,89 m i que no estan d'acord amb l'amplària legal de 75,22 m que afecta la parcel·la de la seua propietat que consta en la relació d'intrusions.
  
Aquestes al·legacions es deneguen basant-se en el que disposen els articles 8 i 8.3 de la vigent Llei 3/95 de Vies Pecuàries, els quals fan menció del caràcter de béns de domini públic no susceptibles de prescripció. Com a conseqüència d'això les inscripcions registrals no poden prevaler davant la seua naturalesa jurídica demanial.
  
\* La presentada per la Direcció General de Costes de l'Estat segons la qual la major part del tramo de via pecuària delimitada transcorre dins del domini públic marítim terrestre. Aquesta al·legació ha de ser igualment desestimada ja que el motiu de la delimitació és exclusivament definir i consolidar el domini públic pecuari i la consideració de la Direcció General de Costes el que discuteix és la funcionalitat de la via pecuària.
  
Segons fa constar l'informe del Servei Jurídic de la Conselleria de Medi Ambient de data 17 de juliol de 1995, les sentències del Tribunal Constitucional 227/1998, fonament jurídic 25, 49/1998, fonament jurídic 29, així com la de data 26 de juny de 1995, estableixen que la qualificació i atribució demanial no pot operar com a límit per al sistema constitucional de distribució de competències, ni és títol jurídic per a pretendre una competència excloent sobre el domini públic que excloga la que, sobre aquest territori, tenen altres administracions públiques per altres títols.
  
Per això, ajustant-se la delimitació a la classificació aprovada de la via pecuària i sent exercides les competències demanials de la Generalitat Valenciana amb respecte total a les competències que sobre el domini públic marítim terrestre, té l'administració estatal, és procedent desestimar l'al·legació presentada per la Direcció General de Costes.
  
Tercer
  
Que es procedisca a la cancel·lació total o parcial d'aquelles inscripcions registrals que resulten contradictòries amb la delimitació.
  
Quart
  
Que la Conselleria de Medi Ambient fite el tram delimitat.
  
Cinqué
  
Que es publique aquesta ordre en el Diari Oficial de la Generalitat Valenciana, i que es trasllade als organismes informants i es notifique als interessats en l'expedient.
  
València, 21 de febrer de 2002
  
El conseller d'Economia, Hisenda i Ocupació